b'\n_START_ARTICLE_\nKemptenas\n_START_SECTION_\nIstorija\n_START_PARAGRAPH_\nMiest\xc4\x85 tikriausiai \xc4\xafk\xc5\xabr\xc4\x97 keltai, o v\xc4\x97liau u\xc5\xbe\xc4\x97m\xc4\x97 rom\xc4\x97nai ir pavadino Cambodunum. Tai seniausias miestas Vokietijoje._NEWLINE_Graik\xc5\xb3 geografas Strabonas min\xc4\x97jo kelt\xc5\xb3 estion\xc5\xb3 miest\xc4\x85 Kambodunon. Tai laikoma seniausiu \xc4\xafra\xc5\xa1u apie Vokietijos miest\xc4\x85. Kol kas nerasta archeologini\xc5\xb3 kelt\xc5\xb3 gyvenviet\xc4\x97s \xc4\xafrodym\xc5\xb3._NEWLINE_15 m. pr. m. e. Neronas Klaudijus Drusas ir jo brolis Tiberijus u\xc5\xbe\xc4\x97m\xc4\x97 ir sunaikino kelt\xc5\xb3 miest\xc4\x85. V\xc4\x97liau miestas atstatytas rom\xc4\x97n\xc5\xb3 pavyzd\xc5\xbeiu su pirtim, \xc5\xa1ventyklom ir forumu. Medinis miestas sudeg\xc4\x97 per gaisr\xc4\x85 69\xc2\xa0m. ir buvo atstatytas i\xc5\xa1 akmens. Kemptenas tikriausiai buvo Retijos provincijos sosrtine, kol ja tapo Augsburgas._NEWLINE_233\xc2\xa0m. miest\xc4\x85 sugriobv\xc4\x97 alemanai. Jis buvo perkeltas ant Burghald\xc4\x97s kalvos \xc5\xa1alia Ilerio up\xc4\x97s. Kai V a. vidury rom\xc4\x97nai paliko miest\xc4\x85, j\xc4\xaf u\xc5\xbe\xc4\x97m\xc4\x97 alemanai. Jie perk\xc4\x97l\xc4\x97 Kempten\xc4\x85 atgal \xc4\xaf lygum\xc4\x85 prie up\xc4\x97s. Ra\xc5\xa1ytiniuose \xc5\xa1altiniuose miestas mininmas kaip Cambidano. Frankai sugriov\xc4\x97 miest\xc4\x85 683\xc2\xa0m._NEWLINE_Apie 700\xc2\xa0m. pastatyta Kempteno abatija buvo pirmas vienuolynas Allg\xc3\xa4u regione. Audogaras buvo pirmasis benediktin\xc5\xb3 vienuolyno abatas. Karolio Did\xc5\xbeiojo \xc5\xbemona ir aleman\xc5\xb3 princes\xc4\x97 Hildegarda padar\xc4\x97 Kempteno abatij\xc4\x85 vienu labiausiai priveligijuotu vienuolynu Frank\xc5\xb3 imperijoje._NEWLINE_Po vengr\xc5\xb3 nusiaubimo Augsburgo vyskupas ir Kempteno abatas Ulrichas Augsburgietis atstat\xc4\x97 miest\xc4\x85 ir vienuolyn\xc4\x85 941\xc2\xa0m._NEWLINE_1213\xc2\xa0m. \xc5\xa0ventosios Romos imperatorius Frydrichas II paskelb\xc4\x97 abatus Reichstago nariais ir suteik\xc4\x97 jiems kunigaik\xc5\xa1\xc4\x8di\xc5\xb3 titulus. Bet 1289\xc2\xa0m. imperatorius Rudolfas I Kempten\xc4\x85` padar\xc4\x97 laisvuoju imperijos miestu. 1525\xc2\xa0m. abatai pardav\xc4\x97 paskutin\xc4\x99 nuosavyb\xc4\x99 laisvajam imperijos mieste ir taip greta vienas kito atsirado du miestai su tuo pa\xc4\x8diu pavadinimu. Daug konflikt\xc5\xb3 atsirado, kai imperijos miestas tapo protestanti\xc5\xa1ku 1527\xc2\xa0m., o vienuolyno miestas i\xc5\xa1laik\xc4\x97 katalikyb\xc4\x99._NEWLINE_Per Trisde\xc5\xa1imtmet\xc4\xaf kar\xc4\x85 (1632\xe2\x80\x9333\xc2\xa0m.) miest\xc4\x85 sugriov\xc4\x97 \xc5\xa1vedai ir imperijos kariai._NEWLINE_1652\xc2\xa0m. Kempteno abatas Roman Giel u\xc5\xbesak\xc4\x97 architektus Michael Beer ir Johann Serro pastatyti \xc5\xa0v. Lauryno ba\xc5\xbeny\xc4\x8di\xc4\x85. Tai pirmoji didel\xc4\x97 ba\xc5\xbeny\xc4\x8dia po Trisde\xc5\xa1imtme\xc4\x8dio karo._NEWLINE_1802\xe2\x80\x931803\xc2\xa0m. abu miestai atiteko Bavarijai. 1819\xc2\xa0m. abu Kemptenai buvo sujungti \xc4\xaf vien\xc4\x85._NEWLINE_Per Antr\xc4\x85 pasaulin\xc4\xaf kar\xc4\x85 mieste buvo Dachau koncentracijos stovyklos \xe2\x80\x9eatstovyb\xc4\x97\xe2\x80\x9c.'